
Studiu introductiv 


Dumitru Limona (1912-1977), 
paleograful documentelor grecești din Arhive” 


Premisa alcătuirii acestui studiu biografic stă în intenţia de a da contur unei 
realități insuficient explorate, anume că Arhivele nu sunt doar deţinătorul 
mărturiilor raportabile la istoria evenimenţială, ci, în mod excepţional, şi spaţiul 
de lucru al unor destine umane febrile, a căror istorie personală este la rândul ei 
marcată de evenimentul istoric, politic şi instituțional. 

Aparent încadrat în ramele anoste ale unui clasic portret de arhivist, profilul 
biografic şi creativ al lui Dumitru Limona este unul încă nedezvăluit mediului 
ştiinţific filoelen şi, prin urmare, nu intră în sfera de autoritate a cercetării 
elenistice. Este aici şi o consecinţă a discreţiei ieşite din comun cu care a trecut 
prin viaţă prolificul autor al cataloagelor documentelor greceşti şi al însemna- 
telor studii şi articole despre realiile economice introduse în universul medieval 
românesc de protagoniștii unor documente cu caracter arid, evitate de istorici pe 
considerentul coloritului lor puţin atractiv. 

În demersul de a remedia documentat această lacună, dar și de a stabili repere 
definitive de teorie arhivistică, cercetarea întreprinsă sintetizează informaţii 
extrase din fondul personal „Limona Dumitru (1912-1977)? — relevant mai cu 
seamă pentru activitatea creatoare şi reflectarea acesteia în cercurile ştiinţifice 
contemporane —, din fondul DGAS — care oferă date interesante despre prestaţia 
lui socioprofesională (cum ar fi: crezul său traductologic și paleografic, 
problema întregirii sau prelucrării unor fonduri greceşti, mutaţiile ideologic- 
comportamentale suferite în mijlocul arhiviștilor în plină perioadă de stalinizare 
a ţării) — şi, de asemenea, din arhiva CNSAS, fondul „Informativ” — care aduce în 
prim-plan drama ce i-a stigmatizat parcursul existențial, prin prisma experienței 
detenţiei şi a traumelor produse pe seama suspiciunii de apartenenţă la Mișcarea 
Legionară.! Se compune în acest fel o optică multidimensională, menită să 


* Conţinutul acestui studiu a fost rezumativ prezentat în comunicarea Dumitru 
Limona (1912-1977): documentar în cadre de arhivă, Conferinţa Internaţională „Arhive, 
istorie şi politică în România secolelor XIX-XXI”, 21-22 septembrie 2012, Bucureşti, 
Arhivele Naţionale ale României. 

! Rămân însă şi suficiente piste de explorat, cum ar fi fondurile de la Serviciul 
Judeţean Ilfov al Arhivelor Naţionale — „Primăria comunei Calipetrova” (1918-1943), 
„Prefectura judeţului Durostor” (1914-1940), „Tribunalul judeţului Durostor” (1911- 

definească plenar şi să recupereze memoria unei personalităţi nedreptăţite de 
praful și obscuritatea mediului de lucru. 

Studiul biografic dedicat lui Limona tinde să transceadă canoanele 
medalioanelor rigide și emfatice uzuale în branşa arhivistică și încearcă 
înțelegerea empatică a „istoriei” acestei individualităţi, conectarea explicativă la 
destinul şi faptele sale, cu finalitatea creării unui caracter viu, a unei vieţi în 
esenţă. Este însă un demers controlat ştiinţific de adevărul documentar, care 
asigură suportul necesar decupării circumstanțelor, apoi interpretării şi recons- 
truirii dinamice a vieţii lui Dumitru Limona. Apelul la mijloacele directe şi 
indirecte dă ocazia manifestării personajului în acţiune și vorbire, actualizate 
prin comentariile notate într-o gamă diversă de documente: acte personale, 
memorii, autobiografii, declaraţii, caracterizări, chestionare, note informative, 
procese-verbale ale şedinţelor, corespondenţă, însemnări pe fotografii etc. Struc- 
tura studiului respectă ordonarea sistematică în trei dimensiuni de cercetare bio- 
grafică: 1. Activitatea traductologică și ştiinţifică, 2. Biografia şi experienţele 
sociopolitice şi 3. Cariera arhivistică. 


1. Activitatea traductologică și științifică 


Fondurile cu acte în paleografie greacă de la Arhivele din Braşov, Sibiu şi 
Bucureşti, inventariate şi catalogate de D. Limona, clarifică segmente încă 
obscure din istoria aromânilor în spaţiul eurobalcanic. Arhivistul semnează, 
împreună cu Elena Limona (a cărei contribuţie vizează exclusiv lexicul de 
provenienţă germană) primul catalog de documente greceşti publicat vreodată în 
țară: LIMONA 1958; cele două volume pun în circuit ştiinţific într-un rezumat 
extins, cu prefaţă, indici şi glosar consistente, un număr de 4.136 de documente 
greceşti? (ani extremi: 1577-1854) selectate din arhivele braşovene, care redau în 
principal corespondenţa comercială a negustorului braşovean Mihail Țumbru 
(arom. „țumbru”: cimbru). Cataloagele următoare deschid o nesfârşită galerie de 
negustori, bancheri, comisionari, furnizori şi diferite personalităţi politice sau 
din alte domenii, iar aparatul lor ştiinţific lămureşte în amănunt informaţiile dez- 
voltate. Pentru a ilustra anvergura relaţiilor economice antrenate de Compania 


1940), „Colecţia de Şcoli Primare din judeţul Durostor” (1913-1940), „Inspectoratul 
şcolar din judeţul Durostor” (1919-1943) —, în mod special fondul instituțional al 
Serviciului Judeţean Braşov al Arhivelor Naţionale pentru perioada 1949-1967, 
consultabil la sala de studiu (potrivit adresei de răspuns nr. 48902 din noiembrie 2012), 
dar şi alte fonduri care stabilesc puncte de convergenţă cu biografia lui Dumitru Limona. 

2 În prezent omogenizate în colecţia „Documente greceşti” (1577-1910) şi în părți 
structurale ale fondului „Primăria Braşov” (1353-1948). 

Negustorilor Greci din Sibiu” cu numeroase alte firme comerciale, Limona a 
conceput catalogul LIMONA 1966-1967, înseriind aici 4.996 de documente ale 
căror eroi sunt membrii familiilor Manicati Safranu şi loan Marcu, conducători 
ai companiei sibiene vreme de câteva generaţii, şi, de asemenea, alți companişti 
sau negustori independenţi, precum Nicolae Dimitrie Paciura. Pe baza fişelor lui 
Limona (a cărui concepţie se resimte inclusiv în studiul extins din „Prefaţă”) şi 
cu o contribuţie proprie remarcabilă, Natalia Trandafirescu a editat catalogul 
LIMONA 1983-1987, lucrare ce accesibilizează 7.891 de documente rezumate, 
alcătuind romanul fluviu al familiei Stamu, originare din Meţovo (Epir), ai cărei 
membri s-au răspândit în mai multe oraşe din Grecia, Turcia, Rusia şi Valahia, 
iar extensiile prolificei sale activităţi şi întreprinderile oamenilor de afaceri cu 
care a venit în contact sunt elucidate în mod fluent. Tot postum, la rugămintea 
Elenei Moisuc şi cu efortul profesionist al Nataliei Trandafirescu, peste 8.000 de 
fişe de catalog pentru manuscrisele negustorului Atefan I. Moscu (exponentul 
unei marcante familii de aromâni din Salonic, din care provenea tatăl acestuia, 
marele vistier loan Hagi Moscu) au luat forma inventarelor detaliate în colecţia 
„Manuscrise” (arhivistul proiectase de fapt editarea catalogului Casa Comer- 
cială „loan Hagi Moscu şi Ctefan I. Moscu ”, proiect asumabil şi în prezent). 

Pe lângă o astfel de operă monumentală, D. Limona a realizat inventarele 
arhivelor unor negustori şi case comerciale, rezumând documente greceşti ce 
constituie fonduri eronat interpretate acum drept personale sau familiale“. La 


3 Documentele create de acest for comercial și aflate în administrarea Serviciului 
Judeţean Sibiu al Arhivelor Naţionale, deşi sunt constituite într-un fond distinct, 
reprezintă doar o parte structurală a CNGS (V. infra nota 7?). 

+ Din fişele cu descrieri ale lui Limona (elaborate înainte de 1974) au fost concepute 
inventare în anii 1980 şi 1982. În miezul confuziei arhivistice se află o problemă de 
încadrare logică a două tipuri diferite de arhivă privată, întrucât tipologia unui fond 
personal/familial se suprapune lesne cu aceea a unei corporaţii în primul rând din cauza 
notării neglijente a denumirii fondurilor, care în situaţia caselor comerciale este dată de 
hrematonime-oikonime, nu de antroponime/patronime; în privinţa acestor fonduri, sunt 
absolut necesare evidenţierea statutului de corporație şi notarea corectă a denumirii prin 
indicarea oikonimului: „Casa Comercială «Hagi lanuş Costa Petru şi Frații»” 
(inventarele nr. 2116-2117 pentru ms. 695 sunt deopotrivă o contribuţie temeinică a lui 
Limona), „Casa Comercială «loan St. Stamu»” (1714-1876), „Casa Comercială «Hagi 
Ianuş Costa Petru şi Fraţii»” (1650-1833), „Casa Comercială «Fraţii Nicolae şi Mihail 
Califarov»” (1807-1887), „Casa Comercială «Anastasie I. şi Sterie I. Caramihu»” (1810- 
1815), „Casa Comercială «Andrei Iliadi şi Mihali şi Compania»” (1805-1825), „Casa 
Comercială «Fraţii loan şi Neacşu Panu” (1775-1803), „Casa Comercială «Fraţii 
Evloghie şi Hristo Gheorghievy»” (1785-1946), „Casa Comercială «Gh. Gheorghiu 
(Carcalechi-Braşoveanu) și Compania»” (1784-1809), „Casa Comercială «Costa Gica și 
Compania»” (1798-1832), „Casa Comercială «Costa Nani şi Fraţii»” (fond în lucru). În 
aceeaşi paradigmă intră şi fondul „Constantin Furtună (1817-1825)”, a cărui denumire 
corectă ar trebui să fie „Casa Comercială «Dragomanul Constantin Furtună şi 

toate acestea se adaugă rezumatele pentru „Banca Chrissoveloni S.A.R.” (de la 
Serviciul Municipiului Bucureşti al Arhivelor Naţionale) şi pentru o serie de 
fonduri ecleziastice („Epitropia Sfântului Mormânt”, „Mânăstirea Bradul -— 
Hanul Greci” şi multe altele). 

În afară de instrumentele elaborate în cadru instituţional, studiile şi articolele 
publicate de Dumitru Limona alcătuiesc o listă care reflectă aceeaşi preocupare 
constantă pentru istoria vlahilor în contextul comerțului eurobalcanic (v. infra 
BIBLIOGRAFIA A.2-3). De altfel, fondul personal al paleografului conţine şi 
însemnările acestuia despre temele şi proiectele de cercetare nevalorificate 
(LD 2: 41-49), iar anumite repere, între care şi cele furnizate de DGAS, refac 
traseul unei opere arhivistice încă neexplorate. Din această perspectivă, o latură 
a anchetei biobibliografice se concentrează asupra asamblării indiciilor despre 
manuscrisele nepublicate”. 


Compania»”. În cazurile în care nu există destule elemente pentru a se stabili dacă 
negustorii deţineau sau nu o firmă, asociație sau casă comercială, denumirea fondului 
trebuie completată cu mențiunea „arhiva comercială”, ori cu alte descriptive care să 
opereze disocierea de arhivele personale/familiale — de exemplu: „Arhiva comercială 
«Panaiot Daniil” (1838-1846), „Arhiva comercială «Panaiot Spahiw” (1803-1835), 
„Arhiva comercială «Pihtu-Poshari»” (1800-1805). 

5 Câteva lucrări nepublicate sunt menţionate în documente drept finalizate în 
manuscris. Pentru Negoțul de tranzit la sfirșitul secolului al XVIII-lea și începutul 
secolului al XIX-lea (ediţie de texte în limba greacă, cu traduceri în română, indice şi 
glosar), darea de seamă pe anul 1960 anunţă finalizarea şi trimiterea la D.G.A.S. a 
manuscrisului (DGAS 67/1960: 89), iar Serviciul Folosire şi Publicaţii îl raportează cu 
termen de apariţie în trimestrul al treilea al aceluiaşi an (DGAS 63/1960: 67, 78; 38/1960: 
1, 11, 58); unul dintre exemplarele manuscrisului acestei lucrări este LD 10-11 (cele două 
unităţi arhivistice, fiecare cu câte două volume, compun în realitate din patru volume 
această unică operă construită din rezumate şi traduceri pentru o selecție tematică din 
LIMONA 1958 şi 1966-1967, cu perioada 3 august 1758, Braşov — 18 ianuarie 1827, 
Sibiu), iar E. Moisuc afirmă că un alt exemplar se afla în posesia Institutului de Studii 
Sud-Est Europene, fiind luat în evidență pentru publicare (LD 12: 2, 5). La fel, planul de 
publicaţii al D.G.A.S. indică programarea tipăririi volumului III al catalogului LIMONA 
1958 între 15 septembrie 1958 — 31 decembrie 1959, descriindu-l: „Cuprinde 
aproximativ 3.000 rezumate ale documentelor din fondurile unor case de comerț din sec. 
XVIII de la Sibiu şi Braşov şi prezintă importanţă pentru istoria economică a României” 
(pas 62/1958: 4, 9, 10; volumul fusese expediat la D.G.A.S. cu adresa nr. 1308/23 iulie 
1959, DGAS 41/1959: 142); despre volumul IV, la care Limona încă lucra la sfârşitul anului 
1959 (intitulat, se pare, Comerțul de mărfuri şi monede prin Sibiu, 1815-1827, vol. 
IV. Catalog, şi planificat să apară în intervalul 1961-1965, pGAs 60/1960: 85), v. 
infia, pp. 51-52. În legătură cu manuscrisele Corespondenţei comerciale dintre 
Bucureşti şi Veneţia în secolele al XVIII-lea — al XIX-lea, rămase după moartea lui 
Limona tot la Institutul de Studii Sud-Est Europene din Bucureşti, istoricul Ath.E. 
Karathanasis face demersuri pe lângă directorul Institutului de Studii Balcanice din 
Thessaloniki, K. Mitsakis, pentru ca acestea să fie transferate spre a fi publicate sub 

Scrutarea bibliografiei de specialitate denotă menţinerea interesului apatic, 
discontinuu şi fragmentar faţă de informaţia latentă în arhivele comercianților 
„greci”, recte aromâni. Un motiv de descurajare a studioșilor eleniști, care ar fi 
putut crea distanță, chiar ignoranță în receptarea tezaurului lingvistic şi istoric 
pus în lumină de astfel de arhive, este reprezentat de gradul de comprehensi- 
vitate a variantei dialectale greceşti de care uzează emitenţii înscrisurilor 
comerciale (romeica). Odată disipat blocajul creat de complexitatea şi distanța 
intertemporală a varietăţii lingvistice din uzul negustorilor, ar deveni explicabile 
dilemele sau zonele de opacitate lăsate în jurul prezenţei forurilor comerciale 
transilvănene (v. DASCĂL 2013a: 223-227). Constrâns de circumstanțe insti- 
tuţionale€, Dumitru Limona face referiri explicite la nivelul de dificultate și la 
particularitățile prin care se distinge greaca documentelor redactate de negustori 
— cu totul deviată de la etapa standardizată a variantei ecleziastice —, subliniind 
atât caracterul individual și solitar al eforturilor de descifrare a textelor, cât și 
necesitatea de documentare permanentă asupra palierelor limbii grecești şi ale 
multilingvismului” de care greaca se impregnase în acel stadiu: 


Declaraţie: 1) Subsemnatul Limona Dumitru... Lucrez la documentele 
greceşti, făcând transcrierea lor, traducerea lor când prezintă un interes 
deosebit, precum şi regestarea lor. Sunt singurul în această instituție pentru 
documentele greceşti. 2) În ceea ce mă privește, munca care mi s'a încadrat 
la prelucrarea materialelor grecești o duc la bun sfârşit în ciuda greutăților 
inerente pe care le întâlnesc la aceste documente. Cunosc bine limba 
greacă, atât aceea populară, cât şi greaca catharevusa cu elementele 
clasice. La Facultatea de Teologie am studiat limba greacă foarte bine. În 
munca mea de fiecare zi de multe ori nu pot apela la ajutorul altor tovarăşi, 
deoarece nu cunosc limba greacă. ...Ajutor reciproc în muncă în instituția 
noastră înseamnă explicarea unor termeni obscuri, descifrări grele ale unor 
texte, iar nu traduceri integrale ale textelor pe care se întâmplă să le posede 
un arhivist într-o limbă pe care nu o cunoaşte... 5) În munca mea de 


propria sa îngrijire (LD 18: 31). Câteva mii de fişe de catalog lucrate de Limona au fost 
valorificate postum, datorită memoriului adresat conducerii de atunci a Arhivelor de 
către E. Moisuc (ibidem, 28: 32): fişele fondului „Casa Comercială «loan St. Stamu»” 
(1714-1876) au fost publicate în LIMONA 1983-1987, pe când alte 8.000 de fişe de 
catalog pentru registrele Casei Comerciale „loan Hagi şi Ştefan I. Moscu” (1820-1837) 
au luat forma inventarelor în colecția „Manuscrise” (inventarele nr. 1483-1485, 1512- 
1515); încă aproximativ 10.000 de fişe pentru arhiva lui Nicolae Dimitrie Paciura (1812- 
1827) — provenită de la Arhivele din Sibiu, prelucrată însă la Braşov —, neincluse în 
LIMONA 1966-1967, sunt reperate de E. Moisuc în Arhivele braşovene, fără a se 
cunoaşte la această dată soarta lor. 

* În care face declaraţii solicitate punctual de către echipa de control ce investiga în 
1952 divergenţele personale şi profesionale iscate în colectivul Arhivelor din Braşov. 

7 Pentru definirea detaliată a variantei greceşti în care sunt scrise documentele 
negustorilor v. DASCĂL 2013b. 

fiecare zi întâmpin greutăţi foarte mari, datorită limbii în care sunt scrise. 
Documentele nu sunt scrise în adevărata limbă greacă, ci în ele întâlnesc la 
tot pasul cuvinte de origine germană, maghiară, slavă, turcă, stâlcite cu 
desăvârşire. Cuvintele de origine străină din documente nu pot fi 
recunoscute. Orice căutare în dicționarele de limbi străine de multe ori este 
inutilă şi cu pierdere de timp. Şi totuşi, de multe ori găsesc şi sensul lor în 
alte scrisori mai clare. Greutăţi mai întâmpin şi la cuvintele proprii 
grecești, care au un alt sens şi nu corespund sensului din limba greacă de 
astăzi. Nici un dicționar de limbă greacă pe care îl posedă arhiva nu redă 
aceste cuvinte, sau dacă le redă câteodată, le redă cu un alt sens. 
„„„Lipsurile şi greutăţile în muncă mai provin şi din lipsa unor dicționare 
greceşti corespunzătoare. Propun pentru bunul mers al muncii mele să se 
procure acestei instituţii dicţionare grecești de specialitate... 

(pGAS 105/1952: 41-43). 


Lipsa instumentelor lexicologice este un neajuns invocat şi de şeful Arhivelor 
din Brașov în materialele de sinteză expediate la București, de unde rezultă pe 
deplin adicţia paleografului față de lucrările auxiliare: 


Să se țină seamă că noi lucrăm într-un oraş de provincie, în care nu avem 
la îndemînă totdeauna — ca în capitală — instrumentele bibliografice, 
enciclopediile şi dicționarele necesare muncii ştiinţifice. Așa bunăoară ne 
lipseşte o enciclopedie greacă, dicţionare mai bune greceşti, tratate, 
enciclopedii şi dicționare de comerţ, care ar fi fost atît de necesare pentru 
elucidarea unor termeni şi probleme ivite în lucrarea doc.«umentelor 
greceşti». Pentru cataloagele grec.ceşti», să se mai ia în consideraţie că e 
vorba de o limbă străină, împestrițată cu turcisme, germanisme, maghia- 
risme şi că tovarășul care lucrează aceste documente nu are cu cine se 
consulta pentru învingerea dificultăților lingvistice. (ibidem, 36/1958: 66). 


Cât priveşte acurateţea dovedită de Limona în abordarea textelor, ea trebuie 
negreșit corelată cu formaţia lingvistică și culturală a paleografului dedicat docu- 
mentelor grecești: condiţia ideală, insuficient conștientizată și clamată în 


3 D. Limona a avut o iniţiativă rarisimă în mediul arhivistic, concretizată prin 
publicarea unui scurt glosar, în a cărui introducere explicativă declara: „În rubrica de faţă 
începem publicarea unui glosar de cuvinte extrase din documentele greceşti păstrate în 
arhivele din Sibiu, Braşov, Bucureşti. El va cuprinde termeni de origine străină, turcă, 
italiană, germană, maghiară, română etc., pătrunşi în limba greacă scrisă în secolele 
XVIII şi XIX de negustorii care şi-au desfăşurat activitatea comercială pe teritoriile 
române. Glosarul oglindeşte influenţele diverse suferite de limba greacă în acest cadru 
teritorial, gradul variat de asimilare a împrumuturilor lexicale, soluţiile de transpunere 
grafică, tendinţele de apropiere între oamenii din cele mai îndepărtate colţuri prin crearea 
unui limbaj profesional. Glosarul tinde deopotrivă să trezească interesul lingviştilor şi să 
fie de folos cercetătorilor istorici ai documentelor greceşti din arhivele păstrate...” 
(LIMONA 1971lc). Inițiativa a fost continuată de N. Trandafirescu prin publicarea 
episodică de glose. 

Arhivele Naţionale (cel puţin din perspectiva recrutării de personal), este aceea a 
întrunirii criteriului minim de exigenţă, care constă în stăpânirea limbii greceşti 
în diacronie, cu fundamentul în etapa clasică. Mutatis mutandis, lorga dădea de 
gândit dacă metoda inițierii în neogreacă concomitent cu paleografia cores- 
punzătoare limbii este una inspirată sau măcar pertinentă: 


Greceşte... A, grecește! A crede cineva că se poate ca în doi ani, în numai 
doi ani, alături cu atîtea materii, şi cu materii atît de diferite, să-ți însuşeşti 
limba în care raţiunea umană cea mai rafinată a introdus cele mai mari şi 
mai frumoase complicații de care e capabilă, este una din cele mai 
cumplite rătăciri ale pedagogiei oficiale. Deprinderea formelor aşa de 
bogate, pe care nu e de ajuns să le înveți pe de rost pentru a le recita, ci 
trebuie să le recunoști la lectură, imediat, fără greutatea care împiedecă de 
a gusta farmecul, lua, neapărat, cea mai mare parte dintr'un timp aşa de 
scurt... (IORGA 1991: 91). 


Cunoștinţele lingvistice lacunare justifică aşadar eşecul formării de „specialişti” 
în paleografia greacă, prevăzuţi cu însușirile intelectuale cerute de o carieră 
consacrată exclusiv descifrării documentelor greceşti. În contrast total cu 
prestaţia simplilor tehnicieni ai alfabetului grecesc, pasageră și neînchegată, stă 
efortul puţinelor modele care şi-au asumat exigența practicării constante şi de 
durată (şi abia în acest context se poate vorbi despre o „specializare”), sinte- 
tizând variantele limbii grecești cu vasta cultură a elenismului (Limona audiase 
şi cursurile Facultăţii de Filologie Clasică), apoi cu abilităţi lingvistice exersate 
(în afară de greacă, Limona ştia latină, franceză, bulgară, turcă şi germană). 
Formula specializării paleografice, şi, la urma urmelor, formula împlinirii unui 
veritabil elenist, e întărită de Şerban Tanaşoca, în opinia” căruia în structura 
cultural-ştiinţifică a elenistului trebuie să se întâlnească în mod ideal formația 
clasicistului, a bizantinologului, a modernistului, mai exact a celui care se 
apleacă în măsură suficientă asupra antichităţii și a scrierilor literare și istorio- 
grafice antice, apoi a perioadelor succedente din istoria și civilizaţia Greciei 
medievale şi moderne. Un elenist complet este un cunoscător de greacă veche, 
bizantină şi modernă, acoperind deci întregul parcurs al limbii greceşti, înzestrare 
ce l-ar îndreptăţi să abordeze pertinent orice stadiu de dezvoltare a limbii şi culturii 
elene. 

O problemă sensibilă atinsă în Declarația lui Limona este aceea a evaluării 
calităţii traducerilor şi rezumatelor realizate pentru documente în limbi și paleo- 
grafii pe care evaluatorul nu le stăpânește: 


„„„.mă ocup cu studiul documentelor greceşti (traduceri, transcrieri şi 
regeste) şi numai eu cunosc limba greacă în această instituție. Acum se 
pune întrebarea: cum îmi controlează munca tov. Director? Tov. Director, 
deşi «nu cunoaşte limba greacă, totuşi îmi controlează munca, adică îmi 


” Exprimată la 30 martie 2012, cu prilejul lansării volumului DINU 2012. 

controlează regestele. D-sa citeşte regestele mele şi unde i se pare câte 
ceva obscur îmi cere ca să-i traduc din originalul grecesc: nu cumva n'am 
dat întocmai termenii greceşti în româneşte? Desigur, uneori unii termeni 
greceşti sunt redați aproape de sensul limbii, iar tov. Director atunci îmi dă 
sensul lor adevărat. Apoi tov. Director îmi cercetează munca şi din punct 
de vedere istoric, adică dacă am redat anumite fapte istorice în regeste şi 
care mie mi s'au părut de mică importanţă şi atunci tov. Director mă pune 
şi-i citesc traducerea după original. (DGAS 105/1952: 42v.). 


Trecând peste gradul de subiectivitate şi de superficialitate al imixtiunii 
manageriale la care invită o atare împrejurare, semnalăm aici că, deşi dimen- 
siunea conţinutului fişei de inventar este deja limitată de formatul tipizat, există 
curente arbitrare impozitive care stabilesc textul rezumatului la unul-două 
rânduri, în baza unor criterii desuete (precum „uniformizarea” inventarului 
arhivistic), iar verificarea şi supervizarea ierarhică — etapa testării din traducto- 
logie!” — lasă decidentului (un prim receptor) capacitatea de intervenţie şi de 
cenzură fără garanția competenţei acestei învestituri, astfel încât pot apărea 
situaţii hilare, când sunt eliminate din fişă cuvinte care doar se presupune că ar 
încărca lectura. Soluţia ideală este aceea ca lucrul cu documentele redactate în 
paleografii inaccesibile superiorului ierarhic să fie încredinţat unui paleograf 
care prezintă şi certificarea competențelor sale, precum şi statornicie în 
preocupările de specializare. Nu întâmplător, Limona exprimă un veritabil 
credo, construit pe simţul dedublării și al abstragerii, nefavorabil acumulării de 
tonus social profitabil, dar compensat de universul documentelor grecești: „Cât 
mă priveşte, ...mă simt singur cu mine însumi, ducându-mi munca ce mi s'a 
încredinţat la bun sfârşit” (ibidem, 150/1952: 47), „Psihicul meu... în cea mai 
mare «parte» a timpului mă obligă să trăiesc în climatul meu sumbru.” (ibidem, 
130/1951: 15). Elaborate într-un mai mult sau mai puţin voluntar dicteu arhai- 
zant, conceptele de scrisori din fondul personal LD, cu diverse exerciţii de 
frazare neogreacă, scot uneori la suprafață expresivitatea turnurilor specifice 
documentelor cu care paleograful era atât de familiarizat. 

Făcând suma inventarelor şi cataloagelor arhivistice al căror autor este 
Dumitru Limona, privirea panoramică asupra activității sale cu adevărat 
înfăţişează „o viaţă închinată cu totul şi cu totul prelucrării documentelor 
greceşti din Arhivele Statului” (Lp 28: 32). Tratând fondurile create de 
negustorii vlahi ce au populat Evul Mediu românesc şi au lăsat o bogată arhivă 
drept mărturie detaliată a prezenţei lor, Limona a descoperit o cale sublimată de 
a-şi recăpăta identitatea pierdută prin dezrădăcinări şi alienare sufletească. 
Confirmarea unei asemenea viziuni o aduce Elena Moisuc!! atunci când scrie 


10 Pentru imperativul abordării documentelor de arhivă prin prisma traductologică 
v. DASCĂL 2013a: 66-72 (subcapitolul 1.3.3.). 

!! Căsătoria cu Maria-Elena Moisuc a avut loc la 10 decembrie 1954, iar divorțul la 
12 ianuarie 1959. Născută în 1911, la Vaslui, Elena Moisuc a fost până în 1950 asistent 

că acesta „a iubit mai presus de orice pe cuţovlahi, neamul căruia aparţinea şi a 
considerat drept datoria vieţii lui de a contribui la dezvăluirea unor aspecte 
din trecutul acestui neam” (ibidem). Dumitru Limona a fost aşadar 
paleograful nu numai optim înzestrat pentru a desluși devierile limbii greceşti 
transplantate în afara arealului ei nativ, dar şi unicul chemat să recunoască și să 
transpună corect specificul antroponimic aromânesc al documentelor greceşti, 
specific care suferă deformări elenizante în istoriografia românească tributară 
filoelenismului, și cu atât mai mult în unele instrumente de evidenţă arhivistică, 
realizate fără avizul de rigoare al informației istorice ce contextualizează 
identitatea etnică a protagoniștilor fondurilor!?. 

Este impulsul care i-a inspirat arhivistului dezinteresata asistenţă ştiinţifică şi 
paleografică acordată cercetătorilor străini, precum şi susținuta muncă de 
depistare a documentelor greceşti în arhivele româneşti, la solicitarea unor 
personalităţi. Caracterizările de evaluare menţionează că acesta, „...fiind bun 
cunoscător al documentelor greceşti din ţara noastră, «a efectuat depistarea de 
materiale documentare pentru delegațiile străine ce au studiat asemenea 
materiale...”, apreciindu-i virtuțile în activitatea de „depistare de documente 
privind relaţiile cu Grecia sau pregătirea de materiale pentru microfilmare din 
limba greacă, cerute de cercetători străini” (DGAS-CADRE 19/1974: 35 şi 32; pentru 
depistarea în arhivele grecești a documentelor referitoare la istoria României şi 
constituirea (nota ?!) colecției „Microfilme — Grecia”, v. infia, p. 20 şi nota 71). 


universitar la Universitatea „Al.I. Cuza” din Iaşi, Facultatea de Litere şi Filozofie, secția 
de Estetică (în această calitate făcuse şi un stagiu doctoral în Germania), apoi arhivist la 
Arhivele din Buzău, Ploieşti şi Braşov. Autoritatea originalelor sale discursuri arhivistice, 
desprinse din fondul DGAS, este de apreciat şi în prezent (v. infra notele ? şi 77). 

12 Spre exemplu, contaminate de limba de redacţie (maghiara, germana, latina), nume 
sonore ale negustorilor aromâni sunt ezitant şi necontextualizat redate în inventarele 
Serviciului Judeţean Sibiu al Arhivelor Naţionale: „Dimitrie Pano” pro Dimitrie Panu 
(Moss: 586), „Paul Demeter” pro Paul Dumitru (ibidem: 608), „loan Czingo” pro Ioan 
Cincu (scs: 146), „Jenache Csingo” ori „lenatche Csingo” pro Enache Cincu (ibidem: 
175, 233), „Hadsi Thodor” pro Hagi Tudor, „N. Raduzz” pro N. Răduţ (ibidem: 175). 
Pentru ortografierea optimă a numelor, instrumentul cel mai indicat sunt, desigur, 
cataloagele lui Limona, ale căror indici antroponimici, toponimici, hrematonimici ş.a. 
sunt revelatori. În favoarea adâncirii confuziilor de acest fel conlucrează prevederile 
Normelor Tehnice privind desfășurarea activităților în Arhivele Naţionale aprobate de 
directorul general prin ordinul nr. 227 din 18 iunie 1996, care impun notarea 
antroponimelor în dependență de ambalajul grafic din document (art. 14€), lăsând astfel 
la latitudinea cercetătorilor problema identității etnice, în ciuda faptului că primul (şi 
adesea unicul) deţinător al informaţiei contextuale este arhivistul. Reguli clare, logice şi 
definitive de transpunere a numelor proprii din documentele în limbi străine stabileşte 
TRANDAFIRESCU 2000: 221-225, care insistă asupra importanței  reconstituirii 
specificului etnic şi naţional al denominaţiei personale, subliniind erorile istoriografice şi 
arhivistice induse de redarea literală. 

Drept răspuns al generozităţii sale, lui Limona îi erau trimise din Grecia lucrările 
importante publicate acolo, precum și lămuriri despre noutăţile documentare 
achiziţionate (microfilme, copii etc.). 

În semn de recunoaştere a meritelor sale ştiinţifice, o serie de autori români şi 
mai ales străini i-au recenzat şi citat opera în prestigioase publicaţii interne şi 
internaţionale. Nume ca Dan Berindei, Paul Cernovodeanu, N.A. Constantinescu, 
Mihail M. Fănescu, Max Demeter Peyfuss, Leandros Vranoussis, Panaiotis G. 
Nikolopoulos, N. Andriotis, Char. Papastathis, Ath.E. Karathanasis sunt reiterate 
şi în corespondenţa personală a arhivistului, organizată ca grupă distinctă în 
fondul LD. Astfel, printre corespondenţii săi din Grecia, Dimosthenis 
Kokkinos!5, directorul periodicului „„Hnewânriei EoTEo”, îşi exprimă bucuria şi 
prețuirea comunicării intelectuale cu Limona (LD 18: 2, 7). Cu loannis K. 
Vasdravellis, secretarul general al Societăţii de Studii Macedonene din 
Thessaloniki, D. Limona poartă, de asemenea, o remarcabilă corespondenţă 
despre textele unor articole şi despre politica editorială a periodicelor greceşti. 
Profund recunoscător pentru atenta şi binevoitoarea îndrumare oferită în timpul 
stagiului său de documentare în arhivele româneşti, Stoian Maslev întreţine de-a 
lungul anilor relații amicale cu arhivistul, animate de dezvăluiri ştiinţifice şi 
metodologice, de recomandări bibliografice şi de invitaţii în Bulgaria. Cu 
sentimente de vie amiciţie îi scrie din partea întregii sale familii Angheliki 
Skarveli Nikolopoulou!. Leandros Vranoussis!5, directorul Centrului de 


15 D. Kokkinos a beneficiat de colaborarea lui Limona la transcrierea unor documente 
din fondul „Casa Comercială «loan St. Stamu»” (de exemplu, YIII/54 şi YIII/68; Lp 18; 
7) şi 1-a solicitat entuziasmat să-i trimită lucrări bazate pe documente, spre a fi 
valorificate în „Hneinueă Eorto” (revistă lunară de folclor, literatură, economic, 
ştiinţă, educaţie, arte, editată la Ioannina), întrucât „Temele, care au legătură cu grecii 
din România şi, în mod special, cu epiroţii din anii ocupației otomane, constituie date 
interesante pentru cercetarea și bibliografia noastră istorică.” (ibidem: 16-17). În aceeaşi 
gamă de relaţii trebuie inclusă şi corespondenţa cu Anastasios Efthimiou (din Coniţa), 
editor de documente şi ziarist pasionat de istoria şi folclorul Epirului, care, la 
recomandarea lui D. Kokkinos, îl roagă pe Limona să-i trimită din arhivele bucureştene 
copii de scrisori şi texte referitoare la istoria Epirului, pentru a le publica în transcriere 
(ibidem, 17). 

14 Limona îi intermediase cercetarea unor documente de la Academie și de la 
Arhivele din Braşov, trimiţându-i-le pe suport microfilmat (LD 22: 7). Soţul acesteia, 
Panaiotis G. Nikolopoulou, era în anul 1975 directorul Secţiei Manuscrise de la 
Biblioteca Naţională a Greciei. 

15 Filolog, istoric, cercetător şi scriitor al temelor Epirului şi despre Rigas Fereos 
Velestinlis, directorul Arhivelor Medievale ale Academiei din Atena, Leandros 
Vranoussis (1921-1993), originar din Ioannina, a petrecut un an cu familia la București 
(în 1927), apoi a urmat gimnaziul la Grevena. Elena Moisuc îi anunţă printr-o epistolă 
moartea lui Limona, completând: „Sunteţi printre puţinii care au intuit acea dâizf care 
i-a dat tăria să străbată cu atîta minuţie şi exactitate materiale atît de aride şi monotone 

Cercetări Medievale şi Neogreceşti al Academiei din Atena, îi trimite scrisori ce 
conţin entuziaste mulțumiri şi, totodată, confesiuni despre stadiul de lucru al pro- 
priilor cercetări, despre dileme istorice — precum conflictul din 1790 dintre Rigas 
şi serdarul Christodul Kirlian/baronul von Langenfeld — sau bibliografice, ca, de 
pildă, anonimatul cărții [li€z6i: pu BleByetau (Trompeta Adevărului, 1792); 
concepându-şi una dintre epistole ca un jurnal (4-5 aprilie 1974), acesta îi 
adresează lui Limona  îndatoritoare rânduri despre nepreţuitele resurse 
documentare furnizate, comunicându-i superlativ admiraţia faţă de rezultatele 
muncii sale: 


Eivou &uoyurnuorp îi Lliyootu mod "Eere emer. Ildooou notyou, roof 
aeheiieto, n0oB euovvelifoto, noch &yarf nou Tv ioroiia eoi Tv 
MOTENP! Eioye mhaymorieă tva omlvio unodewma GAEeroSuprefiu 
yootau. Eincu ot yYof vă Yin nooo ă£oAfp eoi eomooTien eivou oră i 
diyasta mă Lleeivov mov Tv save, G(la eai noco EAdomnph mă roru 
ătlovu nov Tiv îioeovv lirom eoi iv EABoiwmonowdv mă Tv 
ToOAynyă Tv Llhevvâv rovu. (Este uimitoare lucrarea pe care aţi făcut-o. 
Câtă trudă, câtă acribie, câtă conştiinciozitate, câtă iubire pentru istorie şi 
ştiinţă! Sunteţi într-adevăr un rar exemplu al muncii de căutare în arhive. 
Mă aflu în situaţia de a şti cât de neplăcută şi epuizantă este această muncă 
pentru cel care o face, însă şi cât de folositoare pentru ceilalţi care o găsesc 
gata şi o folosesc pentru progresul cercetărilor lor; ibidem, 25: 8). 


De la Institutul de Studii Istorice din Voivodina (Serbia), Nikola Gavrilovic îi 
trimite lui Limona revista în care publicase un articol despre lucrarea LIMONA 
1958. Pe ton afectuos, Ath.E. Karathanasis îi mulţumeşte pentru îndrumarea 
primită în timpul şederii în România; la puţin timp după moartea lui Dumitru 
Limona, istoricul — la acea vreme colaborator științific al Institutului de Studii 
Balcanice -— transmite Elenei Moisuc regretul adânc pricinuit de dispariţia 
„neuitatului prieten”, amintindu-şi-l ca pe un „exemplu luminat: un om rar, unul 
din cei mai buni cercetători pe care i-am cunoscut”, „o mare, importantă şi 
respectabilă persoană” (LD 28: 27). Durerea sa este cu atât mai mare cu cât 
scopul iniţial al scrisorii fusese acela de a anunţa că obținuse permisiunea auto- 
rităților greceşti ca Limona să călătorească în Grecia. Preocupat de soarta 
manuscriselor nepublicate ale lui Limona, Ath.E. Karathanasis este, de ase- 
menea, autorul necrologului în care îl recomandă pe arhivist drept „unicul care s- 
a ocupat sistematic de interesantele teme ale vieţii economice din Balcanii de 
Nord”, „simplu şi excepţional om care a îmbinat hărnicia cu o rară bunătate” 


cum sunt arhivele comerciale. În adevăr, a iubit mai presus de orice pe cuţovlahi, neamul 
căruia aparținea, şi a considerat drept «datoria» vieţii lui de a contribui la dezvăluirea 
unor aspecte din trecutul acestui neam. ...Cu nesfârşită tristeţe îmi îndrept şi eu gîndurile 
către acel paradis pierdut al copilăriei lui şi către oamenii — printre care sînteți şi Dv. — 
care i-au adus o bucurie în viaţă...” (LD 28: 32). 

(„„...0 qovou £onu nov aotot&ypee ovornormel me ro !vâapYiovra yYmaza Tov 
oleovonieor isov 1Bu ioieiuu Baleaviedp”, „OTLO E0L ELUEĂETO evyinno nov 
ovvârouue 1Bv eAyameorpra ne 1 onivia eatoorvB”, în „Aetrtov Boleavieâţu 
Buibioyioptay. Bulletin de Bibliographie Balkanique”, IV (1977), apud ibidem: 
1-2). 

Ecoul morţii lui Limona îl resimte și reputatul profesor Vasile G. Barba, care, 
adânc mişcat de tristul eveniment, evocă elogios un portret caracterial coborât 
din ramele unei profesii semiobscure: 


„„„îl cred încă printre noi: modest şi harnic cum numai cei valoroşi pot fi; 
taciturn şi profund, rece în aparenţă dar de o bogăţie şi căldură sufletească 
pe care parcă se jena s-o dezvăluie; sobru ca un patrician roman şi pudic ca 
o adolescentă; gata oricînd să scormonească în tainele documentelor 
prăfuite ca să scoată la iveală ştiri şi fapte despre înaintaşii pe care i-a iubit 
mult şi i-a cinstit atîta prin truda lui de fiecare zi. (ibidem: 4117). 


Numărul mare al celor ataşaţi de modul lui de a fi şi de rezultatele muncii 
sale este dezvăluit de impresionanta colecţie de cărţi poştale şi de vizită, de feli- 
citările şi scrisorile ce intră în componenţa fondului său personal!5. Persona- 
lităţile instituţiilor de cultură grecești, cu care se afla în strânsă colaborare, 
primeau de la Limona periodice şi materiale referitoare la vlaho-elenismul din 


16 Necrologul evidenţiază contribuţia majoră la dezvăluirea reţelelor comerciale ale 
grecilor din diaspora, constituite din comersanți macedoneni (originari din Serres, 
Thessaloniki, Siatista, Kastoria, Trikala, Larissa), stabiliți mai cu seamă în Transilvania, 
Țara Românească, Viena, Constantinopol, Trieste. În anul dispariţiei arhivistului, 
istoricul dedică memoriei acestuia şi un articol compus din trei studii (KARATHANASIS 
1977), dintre care cel intitulat [lvnixţă 01/40 zixornrilopea 1/00 met 50 I]ju stepO6eju 
exnnabâiu I]xp Sibiu (1]Yp 18 — â1€Yu I]xp 19 ai.) reprezintă o contribuţie notabilă la 
cercetarea personalității câtorva companişti „greci” din Sibiu în secolele al XVIII-lea — 
al XIX-lea: Hristodul Hagi loan, Hagi Constantin Pop, Triandafil Guma, Răduţ Stoica, 
Chiru Tatargiu, Nan Ziguri, Gheorghe Villara, Gheorghe Manicati Safranu. 

17 În acest document, V. Barba face trimitere la proiectarea unei monografii a 
comunei Livezi, care să includă şi lista lucrărilor lui Limona. De asemenea, își anunţă tot 
sprijinul pentru valorificarea manuscriselor nepublicate, „cu sentimentul că-mi 
îndeplinesc o firească datorie față de un vechi şi constant prieten-consătean.” 

' În înşiruirea lor intră: Konstantinos Athanasios Diamandis (directorul Arhivelor 
Generale ale Statului, Atena), N. Andriotis (profesor la Universitatea din Thessaloniki), 
Marta Bur Markovska (Institutul de Studii Balcanice din Sofia), Charalambos Fraghistas 
(preşedintele Societăţii de Studii Macedonene a Institutului de Studii Balcanice din 
Thessaloniki), Ioannis K. Vasdravellis, Gheorghios P. Kournoutos şi G.T. Maranghides 
(directori generali ai Relaţiilor Culturale din Ministerul Culturii şi al Atiinţelor, Atena), 
Chryssa Maltezou (Centrul de Studii Bizantine al Institutului de Cercetare al Greciei, 
Atena), Panaiotis G. Nikolopoulos, Charalambos K. şi Despina Papastathis, Kleoboulos 
Tsourkas (director al revistei „MaeeSoviem Zo”, din Thessaloniki), prof. Dimitri J. 
Delivanis şi mulţi alţii, ale căror nume au fost deja pomenite. 

spațiul balcanic, cu mărturii de arhivă puse în valoare graţie preocupărilor 
ştiinţifice româneşti; spre exemplu, I.K. Vasdravellis confirmă încântat primirea 
numerelor din „Revista Arhivelor” ce conțin studiul despre Hagi Moscu, iar 
Ath.E. Karathanasis face dovada că el primise, pe lângă acestea, cartea lui 
OȚETEA 1977. 

Conţinutul şi importanța documentelor greceşti catalogate de Limona au fost 
temeiul unui activ schimb de adrese oficiale între Arhivele străine şi cele 
româneşti, şi chiar al stagiilor de perfecţionare a arhiviștilor și cercetătorilor de 
peste hotare, aspect care deschidea la acea vreme anvergura profesională a 
arhiviştilor braşoveni. Spre exemplu, la ședința de bilanț pe anul 1960, M.R. 
pune în evidenţă scrisoarea de mulțumire trimisă Arhivelor românești de către 
directorul Bibliotecii Naţionale din Sofia!” şi „propune că așa după cum arhi- 
viştii delegaţi care au vizitat Arhivele din ţara noastră au avut posibilitatea de a- 
şi îmbunătăţi cunoştinţele cu ceea ce au văzut la noi, astfel ar putea învăţa şi 
cadrele tinere din colectivele de muncă ale Arhivelor din ţara noastră dacă ar 
avea prilejul să se ducă în schimb de experiență la Arhivele din ţările de 
democraţie populară” (DGAS 67/1960: 105). 

Parcurgând corespondența din fondul personal, transpare cu claritate ecoul 
puternic stârnit de opera sa în rândurile elitelor eurobalcanice, aflate în consec- 
ventă căutare de date suplimentare şi de repere pentru temele predilecte de 
cercetare. Prin articolele sale, Limona a găsit un făgaș de promovare a Arhivelor 
şi, totodată, un mijloc de eficientă popularizare a informaţiilor despre fermentul 
economic reprezentat de elementul aromânesc în țările române şi Transilvania 
secolelor al XVII-lea — al XIX-lea, lansând în circuitul științific documente cu 
mare înrâurire asupra orizontului cultural al comunităților aromâne din Grecia şi 
al forurilor academice macedonene, precum Societatea de Studii Macedonene 
(Eroieta Moee5ovievv [Inovâvv), ori Institutul de Studii Balcanice (15ivna 
MeCervv Xeicovăcov Tov A£nov), acest fapt se reflectă şi în călduroasele 
invitaţii personale adresate de către conducerea acelor organisme ştiinţifice, 
reprezentată de somităţi ca Vasilios Laourdas sau Charalambos Fraghistas. 
Aprecierea şi renumele de care s-a bucurat în instituţiile româneşti şi 
internaționale (Limona însuși era membru al Societăţii de Științe Istorice şi 
Filologice, filiala Braşov) se vădesc în invitaţiile nominale pentru participarea la 


19 Biblioteca de Stat „Vasil Kolarov” din Sofia mulţumeşte oficial pentru atenţia și 
curtoazia cu care a fost primit Stoian Maslev în timpul şederii sale în România (la 
Bucureşti, Braşov şi Sibiu): „„...Ţinem să mulțumim în mod deosebit tov. dr. Elena 
Limona şi D-tru Limona..., care au secundat cu zel şi competință munca ştiinţifică a 
colaboratorului nostru şi care i-au oferit servicii importante în cercetarea şi descifrarea a 
diverse documente şi i-au furnizat informaţii preţioase asupra literaturii ce a avut de 
consultat... Ne permitem în fine de a vă mulţumi în mod afectuos pentru cărțile care au 
fost oferite colaboratorului nostru şi care vor fi larg folosite în studiile sale ştiinţifice...” 
(21 iunie 1960, Lp 14: 15). 

congrese, conferinţe şi şedinţe de comunicări, venite din partea Comitetului 
Institutului de Studii Balcanice (pentru Simpozionul „L"epogue phanariote”, 
Thessaloniki, 21-25 octombrie 1970), a Primăriei din Rethimnon (pentru 
Congresul Internaţional de Studii Cretane, Rethimnon, septembrie 1971), a 
Societăţii de Studii Peloponeziene din Atena (pentru Congresul Internaţional de 
Studii Peloponeziene, Sparta, 7-14 septembrie 1975), sau a Comisiei pentru 
Istoria Instituţiilor şi Dreptului Balcanic (pentru întrunirea de la Bucureşti, 
12 noiembrie 1976). 

Cu toate acestea, Limona a călcat pământul Greciei doar de două ori, prima 
dată cu ocazia participării la Simpozionul „L"&poque phanariote” (1970). 
Arhivistul român a avut atunci prilejul de a audia o pleiadă de cercetători ai 
elenismului şi, mai ales, de a vizita, în timpul excursiei programate, ţinuturile 
din care s-au revărsat miile de negustori din documente, de a lua parte la recepţia 
dată, în prezenţa înaltelor oficialități, pentru aniversarea naţională a eliberării 
oraşului Thessaloniki şi în onoarea participanţilor la simpozion, la sărbătoarea 
Sfântului Dumitru şi la ciclul de manifestări culturale prilejuite de aceste eveni- 
mente, patronate de Universitatea „Aristotel” din Thessaloniki. Simpozionul a 
constituit pentru Dumitru Limona o bună ocazie de a stabili contacte intelectuale 
şi personale, fructificate din plin în anii succedenţi, după cum probează avalanşa 
corespondenţei care i-a urmat. Este de necontestat că, la rândul său, Dumitru 
Limona a produs o puternică impresie asupra unor cercetători, ale căror studii au 
fost influențate după întâlnirea cu arhivistul (printre aceştia se află Ath.E. 
Karathanasis şi Despina Tsourka-Papastathi). Pentru Dumitru Limona, expe- 
riența unei astfel de comuniuni spirituale s-a repetat o singură dată, în vara 
anului 1973, când, în cadrul schimburilor intelectuale eleno-române de la 
Thessaloniki, a vizitat arhivele şi bibliotecile din Grecia, întocmind utila 
evidenţă a documentelor referitoare la România”!. Impactul acestor două călă- 
torii în Grecia a fost resimţit adânc de arhivistul român, iar confirmarea vine şi 
din partea soţiei sale: „Într-o viaţă extrem de grea şi plină de amărăciuni de toate 
felurile, zilele petrecute la Atena şi la Salonic au fost cele mai luminoase zile din 


% Directorul Institutului de Studii Balcanice era la acea vreme V. Laourdas, iar printre 
participanţi s-au numărat Kl. Tsourkas, Alex. Ciorănescu, A. Pippidi, L. Vranoussis, Ch. 
Fraghistas. 

21 Pornindu-se de la această evidenţă s-au făcut mai apoi şi deplasările în Grecia ale 
unui alt angajat al Arhivelor (pentru care formalităţile de călătorie erau mai lesne de 
realizat — şi aici se poate ridica problema justeţei atribuirii misiunilor profesionale; 
cf. LIVEZEANU 1977 şi 1979), iar din fragmentele de fonduri şi din documentele 
depistate de către Dumitru Limona a fost alcătuită colecţia de „Microfilme — Grecia”; LD 
conține caietul cu însemnarea depistărilor referitoare la România în arhivele greceşti 
(LD 2: 41-49). Deoarece accesul la fondul DGAS post 1963 este restricționat, datele 
despre contribuţia lui Limona în această importantă direcție arhivistică (precum şi în 
altele, la fel de semnificative) nu pot fi deocamdată completate. 

viaţa lui, purtînd în gînd cu recunoştinţă pînă în ultima clipă a vieţii pe toţi cei 
care au contribuit la acea lumină...” (LD 28: 32v.). 

Lista bogată a corespondenţilor săi, tonul sincer, cald şi amical cu care 
aceştia i-au scris despre subiecte nu numai savante, ci şi profund umane, 
dezvăluie discretul umanism şi aleasa sensibilitate ale lui Limona. Numeroase 
adrese şi scrisori au drept mesaj solicitări de copiere a unor documente de interes 
excepţional, pornind de la rezumatele extinse din cataloagele publicate”, însă un 
lung şir de epistole dezinteresate ale unor cercetători sau oameni de cultură 
conțin pur și simplu confesări de stări intime şi sentimente de preţuire. Acestea 
sunt doar câteva aspecte care contrazic o imagine exterioară lacunar construită şi 
pe nedrept voalată de un destin abrupt, artizan al unei personalități „...improprii 
pentru cultivarea relaţiilor sociale profitabile” (ibidem: 36), dar sublimate prin 
generozitatea dezvăluirilor istorice, „...în ciuda firii lui de arici — în fond, firea 
ţăranului român, care nu vrea, nu poate, nu ştie să-şi exprime sentimentele, 
îndeosebi pe cele pozitive...” (ibidem: 29). 


2. Biografia şi experienţele sociopolitice 


Anumite secvențe biografice identifică punctul de iradiere a tribulaţiilor lui 
Dumitru Limona, și, în egală măsură, sursa dezavantajelor din traiectoria 
profesională şi a tarelor personalităţii sale sociale. Venind în România, Dumitru 
Limona a purtat cu sine amprenta alogeniei, la fel cum în Grecia purtase 
stigmatul vlahității filoromâne. De origine aromân din satul Megala Livadia (i.e. 
Livezi, pe muntele Paicu, în regiunea meglenă Pella a Macedoniei grecești), 
născut la 28 octombrie 1912% ca fiu al lui Sterie şi al Zoiţei (fostă Merca), 
Limona prezintă în ascendenţa sa pe linie paternă cel puţin un indiciu al parti- 
cipării spiţei sale la rebeliunile de emancipare a elementului aromânesc din acele 
ținuturi de la începutul secolului al XX-lea; familia sa, odată cu numeroase alte 
familii de aromâni, a oferit de bună seamă tribut represaliilor practicate în anii 
1906-1907 de către statul grec prin intermediul bandelor de antarți (comuna 


% Fondul „Casa Comercială «loan St. Stamu»” suscită şi în prezent un viu interes 
pentru Departamentul de Istorie şi Arheologie din cadrul Facultăţii de Filozofie a 
Universităţii din loannina, care, având drept reper catalogul LIMONA 1983-1987, a 
solicitat recent copierea unei părți consistente din fond. 

2% Ruperea de locurile natale l-a determinat în 1939 să deschidă acţiune la Tribunalul 
judeţului Durostor pentru constatarea datei naşterii, prin audienţă publică, în baza 
declaraţiilor martorilor Apostol Meliu şi Sterie Handuri şi în prezenţa rudelor, căci 
Dumitru Limona se afla în lipsă de acte de stare civilă şi registre, „care nu se găsesc, mai 
ales că nici nu se ţineau şi unde s'a ţinut pe alocuri, au fost distruse în timpul războiului” 
(LD 1: 37). Abia în 1950 i se va întocmi la Sfatul Popular al Comunei Urbane Braşov 
extrasul după registrul stării civile pentru născuţi, iar certificatul de naştere îi va fi 
eliberat la 9 noiembrie 1954 (ibidem: 37-38). 

